31998D0220
L 082/47
JURNALUL OFÍCIAL AL UNIUNII EUROPENE
DECIZIA COMISIEI
din 4 martie 1998
de modificare a Deciziei 97/569/CE de stabilire a listelor provizorii cu unitățile din țările terțe din care statele membre autorizează importurile de produse din carne
(Text cu relevanță pentru SEE)
(98/220/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă interimară, a listelor provizorii cu unitățile din țările terțe din care statele membre sunt autorizate să importe unele produse de origine animală, produse pescărești și moluște bivalve vii (1), astfel cum a fost modificată ultima dată prin Decizia 97/34/CE (2) a Consiliului, în special articolul 2 alineatul (4),
întrucât, prin Decizia 97/569/CE (3) a Comisiei, astfel cum a fost modificată ultima dată prin Decizia 98/163/CE (4) a Comisiei, au fost întocmite liste provizorii cu unitățile din țări terțe producătoare de produse din carne;
întrucât Chile, Croația și Slovacia au trimis o listă cu unități producătoare de produse din carne de pasăre, despre care autoritățile responsabile certifică faptul că sunt în conformitate cu normele comunitare;
întrucât, prin urmare, poate fi întocmită o listă provizorie cu unitățile producătoare de produse din carne de pasăre pentru Chile, Croația și Slovacia; întrucât Decizia 97/569/CE ar trebui să se modifice în consecință;
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Anexa la prezenta decizie se adaugă la anexa la Decizia 97/569/CE.
Articolul 2
Prezenta decizie se aplică de la 20 februarie 1998.
Articolul 3
Prezenta decizie se adresează statelor membre.
Adoptată la Bruxelles, 4 martie 1998.